અમદાવાદ: આજના ગુજરાત બંધનાં એલાનમાં સવારથી જ સમગ્ર શહેરના ૬,૦૦૦થી વધ સફાઇ કામદાર જોડાતાં અમદાવાદની રોડ રસ્તાની સફાઇ વ્યવસ્થા ઠપ થઇ ગઇ હતી. જનસંઘર્ષ મંચ સંલગ્ન સફાઇ કામદાર પોતાને કાયમી કરવા સહિતની માગણીઓના સંદર્ભમાં અગાઉ મ્યુનિ. હેલ્થ વિભાગને અચોક્કસ મુદતની હડતાળની ચીમકી આપી હતી, પરંતુ આજે લગભગ ૬,૦૦૦ સફાઇ કર્મચારી ગુજરાત બંધના એલાનને સમર્થન આપતાં તંત્રમાં દોડધામ મચી ગઇ છે.